
[bookmark: _GoBack]Az MA első éve sok mindenben volt hasznos számomra. Az, hogy a művészet különböző ágait vizsgáltuk személyes élmények, érdeklődés alapján, sok mindenhez felkeltette az érdeklődésemet. Annak ellenére, hogy egy-egy feladat nehézség volt számomra és nem éreztem tökéletesnek a munkáimat, nem stresszesen éltem meg a prezentációkat, hanem a családias hangulatnak köszönhetően, felvállaltam, hogy vannak dolgok, amelyben sokkal mélyebbre kell ásnom magam és a tudásomat bővítenem.
 Érdekesnek tartottam a feladatokat, de úgy érzem, hogy akkor működött jobban amikor, nem „csak” mi kiskörben beszélgettünk az adott témáról, hanem egy hozzáértő szakember előtte tartott egy kis beszédet, utána pedig értékelte a mi esszéinket. 
Számomra a leghasznosabb feladat volt az év elei cetlizés, melyben az óráink felépítésén dolgoztunk és talán éppen ezért éreztem hiányát aztán a saját órákról való visszajelzések megbeszélését, élménymegosztást, hogy pl. kinek, hogyan sikerült az év elei cetlizéshez képest tartani az órát? Kié, hogyan fejlődött, mivel egészült ki, stb.
Nagyon hasznos volt magamat megfigyelni egész évben az óráimon és ezt összehasonlítani előző évek tapasztalataival. Mivel több stílusú órát tartok és azon belül is több szinten, mindig vannak újdonságok és mindig van mit észrevennem magamon. Nem állhatok minden egyes órára ugyanazzal az elvárással!!! Azonban azt kitudom jelenteni, hogy ezek a közös jó hangulatú kerekasztal beszélgetések, sokat segítettek/segítenek a tanításom fejlődésében. Igényem van arra, hogy megfigyeljem önmagam.
Amivel nagyon küzdöttem az a határidők betartása volt és ezt mindenképpen szeretném megváltoztatni. 
